Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 578

81. Aktív elszámolás és egyéb aktív idõbeli elhatárolás összesen A 81.11—81.9 sorokban az aktív elszámolások és egyéb aktív idõbeli elhatárolások között feltüntetendõ — az egyes szektorokra jellemzõ — legfontosabb tételek a következõk: Központi kormányzat (81.11 sor): Ebbe a sorba tartoznak az állami költségvetést illetõ adók — adónemenként nettósított — állománya, ha az egyes adónemek egyenlege Tartozik jellegû (ha Követel jellegû, akkor a forrás oldalon az 1.B.65.11 sorba kerül); a központi kormányzattal szembeni követelések; a Kereskedelempolitikai támogatás elszámolása; az Állami Fejlesztési Intézettel szembeni aktív pénzügyi elszámolások összege és az Állami Fejlesztési Intézettõl lebonyolításra átvett, a nem pénzügyi vállalatok részére beruházáshoz állami alapjuttatásként, állami kölcsönként kihelyezett, a Felügyeleti mérlegben máshol még nem kimutatott, de a mérleg részét képezõ összegek stb. Helyi önkormányzatok (81.12 sor): Itt kell kimutatni a befizetett helyi adók miatti, valamint az önkormányzatokkal, intézményeikkel és a hozzájuk sorolt nonprofit intézményekkel kapcsolatos egyéb követelések összegét. A 81.2 TB-vel sorban kell jelenteni az TB alapokkal szembeni követelések összegét, amennyiben a hitelintézetnek a velük kapcsolatos összes követelése és kötelezettsége összevezetve, nettózva követelés a tárgyhó végén. Nem pénzügyi vállalatok (81.6 sor): Ebbe a sorba a Magyar Postával, illetve más nem pénzügyi vállalatokkal szembeni követelések összege, a külkereskedelmi ügyletekkel kapcsolatos elszámolások miatti követelések, a gazdasági társasággal — a hitelintézetek kivételével — kapcsolatos követelések, a nem pénzügyi vállalatokkal szembeni aktív pénzügyi elszámolások, a vevõvel, szállítóval (ha a számlaegyenleg Tartozik jellegû) szembeni követelések kerülnek, ideértve az adásvételi szerzõdés alapján adott elõlegeket is. Háztartások (lakosság és egyéni vállalkozók) (81.71— 81.72 sor): Itt a munkavállalókkal és tagokkal szembeni egyéb, nem hitel jellegû követelések szerepelhetnek. Külföld (81.9 sor): Itt kell jelenteni a hitelintézet forint bankjegy- és érme forintszámla ellenében történt vételével vagy eladásával kapcsolatban nem-rezidensekkel szemben fennálló követeléseit is.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes